ON-LINE+ΚΟΙΝΩΝΙΚΟΤΗΤΑ

On-line κοινωνικότητα (on-line socialisation). Πρόκειται για το 2ο από τα 5 στάδια του μοντέλου οργάνωσης των e-tivities που προτάθηκε από τη Salmon. Θα μπορούσαμε να χαρακτηρίσουμε το στάδιο αυτό σαν στάδιο κοινωνικοποίησης. Στόχος του σταδίου είναι η καλλιέργεια κλίματος εμπιστοσύνης μεταξύ των εκπαιδευόμενων έτσι ώστε να μπορέσουν να λειτουργήσουν συνεργατικά και να οικοδομήσουν μια κοινότητα. Μεταφορικά, σε αυτό το στάδιο, ο συντονιστής (e-moderator) χτίζει γέφυρες ανάμεσα σε όλους τους εκπαιδευόμενους. Οι τελευταίοι καλούνται να συνεργαστούν και να μοιραστούν τις σκέψεις τους. Ο συντονιστής μπορεί να χρησιμοποιήσει δραστηριότητες γνωριμίας, γνωστές ως παγοθραύστες (ice-breakers). Θεωρείται ότι έχει ολοκληρωθεί το στάδιο, όταν οι εκπαιδευόμενοι αρχίσουν να ανταλλάσσουν προσωπικές πληροφορίες. Το στάδιο της on-line κοινωνικότητας εμφανίζεται στο ακόλουθο σχήμα:




 * Πηγή**: http://www.atimod.com/e-tivities/5stage.shtml

Παραπομπές
 * @http://www.atimod.com/e-tivities/5stage.shtml
 * Etutor (2006). Module I. Course design in Learning Management Systems. Materials in Greek. Ανακτήθηκε στις 24/12/2010 από @http://www.etutorportal.net/admin/filecontrol/file_popup.php?download=498